Diari Oficial de la Generalitat Valenciana


Sumari del DOGV 3648, del 20-12-1999 (1999/10534)

ORDRE de 2 de desembre de 1999, de la Conselleria d'Agricultura, Pesca i Alimentació, per la qual es modifica l'import global màxim de dues línies de subvenció incloses en l'Ordre de 31 de març de 1999, per la qual es publiquen les línies pressupostàries i els imports globals màxims que financen, per a 1999, determinades subvencions gestionades per la Direcció General de Desenvolupament Rural i Producció Agrària.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3648

Data del DOGV
:   20-12-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/10063


Data del document
:   02-12-1999

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * suport econòmic
    * ajuda a l'agricultura

ORDRE de 2 de desembre de 1999, de la Conselleria d'Agricultura, Pesca i Alimentació, per la qual es modifica l'import global màxim de dues línies de subvenció incloses en l'Ordre de 31 de març de 1999, per la qual es publiquen les línies pressupostàries i els imports globals màxims que financen, per a 1999, determinades subvencions gestionades per la Direcció General de Desenvolupament Rural i Producció Agrària. [1999/A10651]
  
En l'Ordre de 22 de novembre de 1999, es modificaven els imports globals màxims d'una sèrie de línies de subvenció corresponents a les ajudes finançades pel Ministeri d'Agricultura, Pesca i Alimentació, a causa d'una variació entre l'assignació realitzada pel MAPA i el que es consignava en els pressupostos de la Generalitat Valenciana per a 1999.
  
Una d'aquestes línies ha estat minorada com a conseqüència d'una menor assignació a la prevista pel ministeri, raó per la qual algunes sol·licituds no es podran resoldre per falta de pressupost.
  
D'altra banda, en la mateixa línia 401/000/1999, sublínia «Ajudes a l'organització de cursos, congressos i cicles de conferències i a l'edició de publicacions d'interés general per al sector agrari de la Comunitat Valenciana», una vegada finalitzat el termini de presentació de sol·licituds i resoltes les presentades dins d'aquest termini, hi ha un crèdit disponible de 3.877.275 pessetes.
  
Per tot això, vista la proposta del director general de Producció Agrària, en l'exercici de les funcions que tinc atribuïdes
  
ORDENE
  
Article únic
  
1. Es modifica l'Ordre de 31 de març de 1999, sobre línies pressupostàries i imports globals màxims de les subvencions gestionades per la Direcció General de Producció Agrària, amb bases reguladores en vigor, pel que fa a la següent línia d'ajuda del programa 714.20, Ordenació i Millora de les Produccions Agràries, l'import de la qual quedarà de la manera següent:
  
Línia 401/000/1999:
  
Ordre de 13 d'abril de 1992, de la Conselleria d'Agricultura i Pesca, que regula la concessió d'ajudes a l'organització de cursos, congressos i cicles de conferències i a l'edició de publicacions d'interés general per al sector agrari de la Comunitat Valenciana (DOGV núm. 1.784, de 18.05.1992).
  
Import global màxim: 6.122.725 pessetes, 36.798,32 euros.
  
2. Es modifica l'Ordre de 22 de novembre de 1999, de la Conselleria d'Agricultura, Pesca i Alimentació, per la qual es modifica l'import global màxim de diverses línies de subvenció incloses en l'Ordre de 31 de març de 1999, pel que fa a la següent línia d'ajudes del programa 714.20, Ordenació i Millora de les Produccions Agràries, l'import de la qual quedarà de la manera següent:
  
Línia 401/000/1999:
  
Ordre de 25 de novembre de 1978, sobre concessió d'auxilis a mitjans de producció i noves tecnologies en conreus herbacis, i Ordre de 31 de març de 1979, sobre concessió d'auxilis a mitjans de producció i noves tècniques en conreus llenyosos (BOE núm. 286, de 30.11.1978, i núm. 99, de 25.04.1979).
  
Import global màxim: 85.397.371 pessetes, 87.190,48 euros.
  
DISPOSICIÓ FINAL
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
València, 2 de desembre de 1999
  
La consellera d'Agricultura, Pesca i Alimentació,